CELEX: 32008R0721
Language: lv
Date: 2008-07-25 00:00:00
Title: Komisijas Regula (EK) Nr. 721/2008 ( 2008. gada 25. jūlijs ) par atļauju lietot kā barības piedevu preparātu no baktērijas Paracoccus carotinifaciens , kura satur daudz sarkano karotinoīdu (Dokuments attiecas uz EEZ)

26.7.2008   
            
            
               LV
            
            
               Eiropas Savienības Oficiālais Vēstnesis
            
            
               L 198/23
            
         
      KOMISIJAS REGULA (EK) Nr. 721/2008
   (2008. gada 25. jūlijs)
   par atļauju lietot kā barības piedevu preparātu no baktērijas Paracoccus carotinifaciens, kura satur daudz sarkano karotinoīdu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku barībā vajadzīga atļauja, kā arī izklāstīts tās piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam pievienotas vajadzīgās ziņas un dokumenti saskaņā ar Regulas (EK) Nr. 1831/2003 7. panta 3. punkta prasībām.
            
         
               (3)
            
            
               Pieteikums ir par atļauju lietot preparātu no daudz sarkano karotinoīdu saturošās baktērijas Paracoccus carotinifaciens izžāvētām, nedzīvām šūnām (NITE SD 00017) kā barības piedevu lašiem un forelēm, iekļaujot šo preparātu piedevu kategorijā “organoleptiskās piedevas”.
            
         
               (4)
            
            
               Eiropas Pārtikas nekaitīguma iestāde (“iestāde”) atzinumā, ko pieņēma 2007. gada 18. septembrī, secināja, ka preparāts no daudz sarkano karotinoīdu saturošās baktērijas Paracoccus carotinifaciens izžāvētām, nedzīvām šūnām (NITE SD 00017) kaitīgi neietekmē dzīvnieku veselību, cilvēku veselību vai vidi un ka tas labvēlīgi ietekmē dzīvnieku izcelsmes produktu īpašības (2). Iestāde arī secināja, ka preparāts neizraisa risku, kura dēļ saskaņā ar Regulas (EK) Nr. 1831/2003 5. panta 2. punktu atļauju nevarētu piešķirt. Iestāde ieteica vēlamo maksimālo atlieku līmeni. Tā neuzskata, ka jāparedz īpaša prasība veikt uzraudzību pēc pārdošanas. Iestāde arī pārbaudīja ziņojumu par barībā lietotās piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc preparātu jāļauj lietot, kā norādīts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “organoleptiskās piedevas” un funkcionālajā grupā “a) ii) krāsvielas: vielas, kas, ja tās izbaro dzīvniekiem, piešķir nokrāsas dzīvnieku izcelsmes pārtikai”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir piemērojama visās dalībvalstīs.
      Briselē, 2008. gada 25. jūlijā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  Zinātnisks atzinums, ko pēc Eiropas Komisijas pieprasījuma sniegusi zinātnes ekspertu grupa piedevu un produktu vai dzīvnieku barībā lietoto vielu jautājumos (FEEDAP), par Panaferd-AX (baktērija Paracoccus carotinifaciens, kas satur daudz sarkano karotinoīdu) kā barības piedevas lašiem un forelēm nekaitīgumu un iedarbīgumu. The EFSA Journal (2007) 546, 1.–30. lpp.
   
      PIELIKUMS
      
                  Piedevas identifikācijas numurs
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Maksimālais atlieku līmenis (MAL) attiecīgajos dzīvnieku izcelsmes pārtikas produktos
               
               
                  Atļaujas termiņš
               
            
                  mg/kg no kompleksās barības ar mitruma saturu 12 %
               
            
                  Organoleptisko piedevu kategorija. Funkcionālā grupa: krāsvielas; vielas, kas, ja tās izbaro dzīvniekiem, piešķir nokrāsas dzīvnieku izcelsmes pārtikai
               
            
                  2.a ii) 167
               
               
                  
                     Paracoccus carotinifaciens, kas satur daudz sarkano karotinoīdu
               
               
                  
                               
                           
                           
                              
                                 Aktīvās vielas::
                              
                                           
                                       
                                       
                                          Astaksantīns (C40H52O4, CAS: 472-61-7)
                                       
                                    
                                           
                                       
                                       
                                          Adonirubīns (C40H52O3, 3-hidroksi-beta,beta-karotīn-4,4′-dions, CAS: 511-23801)
                                       
                                    
                                           
                                       
                                       
                                          Kantaksantīns (C40H52O2, CAS: 514-78-3)
                                       
                                    
                        
                               
                           
                           
                              
                                 Piedevas sastāvs::
                              preparāts no Paracoccus carotinifaciens izžāvētām, nedzīvām šūnām (NITE SD 00017), kas satur:
                              
                                          —
                                       
                                       
                                          20–23 g/kg astaksantīna,
                                       
                                    
                                          —
                                       
                                       
                                          10–15 g/kg adonirubīna,
                                       
                                    
                                          —
                                       
                                       
                                          3–5 g/kg kantaksantīna
                                       
                                    
                        
                               
                           
                           
                              
                                 Analīzes metodes
                              
                              Normālās fāzes augstas izšķirtspējas šķidruma hromatogrāfija (HPLC) ar UV/redzamās gaismas detektēšanu, lai noteiktu astaksantīnu, adonirubīnu un kantaksantīnu barībā un zivs audos (1)
                              
                           
                        
               
                  Laši, foreles
               
               
                  —
               
               
                  —
               
               
                  100
               
               
                  
                              1.
                           
                           
                              Maksimālais saturs ir izteikts kā astaksantīna, adonirubīna un kantaksantīna summa
                           
                        
                              2.
                           
                           
                              Atļauts izmantot, sākot no 6 mēnešu vecuma vai 50 g svara
                           
                        
                              3.
                           
                           
                              Piedevu drīkst maisīt ar astaksantīnu vai kantaksantīnu, ja astaksantīna, adonirubīna un kantaksantīna summas kopējā koncentrācija no citiem avotiem kompleksajā barībā nepārsniedz 100 mg/kg
                           
                        
               
                  Lašiem: 10 mg/kg adonirubīna un kantaksantīna summai uz kg muskuļu (dabīgi mitri audi)
                  Forelēm: 8 mg/kg adonirubīna un kantaksantīna summai uz kg muskuļu (dabīgi mitri audi)
               
               
                  15.8.2018.
               
            
         (1)  Sīkāka informācija par analīzes metodi ir atrodama Kopienas references laboratorijas tīmekļa vietnē: www.irmm.jrc.be/crl-feed-additives